*Projekts*

2019.gada “\_\_”.\_\_\_\_\_\_\_\_ Noteikumi Nr.\_\_

Rīgā (prot.Nr.\_\_§ )

**Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā**

Izdoti saskaņā ar

Sociālo pakalpojumu un sociālās palīdzības likuma

3.panta otro daļu, 13.panta pirmās daļas 6.punktu,

 17.panta otro daļu un Invaliditātes likuma 11.panta 2.punktu

**I. Vispārīgie jautājumi**

1.Noteikumi nosaka:

1.1.kārtību, kādā Sociālo pakalpojumu un sociālās palīdzības likumā 13.panta pirmās daļas 6.punktā minētā persona, Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma [15.pantā](http://likumi.lv/doc.php?id=190188#p15) minētā persona, likuma “Par politiski represētās personas statusa noteikšanu komunistiskajā un nacistiskajā režīmā cietušajiem” [2.](http://likumi.lv/doc.php?id=190188#p2) un [4.pantā](http://likumi.lv/doc.php?id=190188#p4) minētā persona un persona ar prognozējamu invaliditāti (turpmāk kopā – persona) saņem sociālās rehabilitācijas pakalpojumu sociālās rehabilitācijas institūcijā par valsts budžeta līdzekļiem (turpmāk – pakalpojums);

1.2.funkcionālo traucējumu sarakstu, atbilstoši kuram persona ar funkcionāliem traucējumiem darbspējīgā vecumā (no 15 gadu vecuma līdz valsts vecuma pensijas piešķiršanai nepieciešamajam vecumam), vai persona ar funkcionāliem traucējumiem pēc darbspējīgā vecuma, kura strādā (uzskatāma par darba ņēmēju vai pašnodarbināto saskaņā ar likumu „[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)”) (turpmāk kopā - persona ar funkcionāliem traucējumiem), var saņemt pakalpojumu darbspēju atjaunošanai;

1.3.prasības pakalpojuma sniedzējam.

2. Pakalpojuma piešķiršanu, tā saņemšanas laiku, vietu un pakalpojuma saņēmēju rindu (turpmāk - rinda) koordinē Sociālās integrācijas valsts aģentūra (turpmāk – aģentūra).

3. Persona pakalpojumu saņem sociālās rehabilitācijas institūcijā kā līdz 14 dienu vai līdz 21 dienas ilgu pakalpojuma kursu.

4. Līdz 14 dienu ilgu pakalpojuma kursu var saņemt persona ar funkcionāliem traucējumiem, izņemot šo noteikumu 5.3.apakšpunktā minētos gadījumus.

5.Līdz 21 dienu ilgu pakalpojuma kursu var saņemt:

5.1.likuma “Par politiski represētās personas statusa noteikšanu komunistiskajā un nacistiskajā režīmā cietušajiem” [2.](http://likumi.lv/doc.php?id=190188#p2) un [4.pantā](http://likumi.lv/doc.php?id=190188#p4) minētā persona (turpmāk – politiski represēta persona);

5.2.Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likuma [15.pantā](http://likumi.lv/doc.php?id=190188#p15) minētā persona (turpmāk kopā - Černobiļas atomelektrostacijas avārijas rezultātā cietusi persona);

5.3.persona ar funkcionāliem traucējumiem, kurai saskaņā ar Starptautisko statistisko slimību un veselības problēmu klasifikācijas 10.redakciju (turpmāk – SSK–10) ģimenes (vispārējā prakses) ārsta izrakstā pamatdiagnozē norādīts diagnozes kods I60-I64, I69.0 – I69.4, G35, G80-G83, T90.5, T91.1, T91.3, T95 un apakšgrupas kods;

5.4.persona ar prognozējamo invaliditāti darbspējīgā vecumā un persona ar prognozējamo invaliditāti pēc darbspējīgā vecuma, kura ir nodarbināta (turpmāk – persona ar prognozējamo invaliditāti), ja personas funkcionālie traucējumi atbilst šo noteikumu 1.pielikumā norādītajiem kritērijiem, un Veselības un darbspēju ekspertīzes ārstu valsts komisijas (turpmāk – komisija) apstiprinātajā personas individuālajā rehabilitācijas plānā ir noteikta nepieciešamība saņemt pakalpojumu.

6. Pakalpojums tiek piešķirts rindas kārtībā. Persona var tikt vienlaikus uzņemta un atrasties vienā rindā vienā statusā. Rindu veido, ņemot vērā personas statusu, pakalpojuma saņemšanas periodiskumu un paredzētā pakalpojuma ilgumu.

7. Persona ar funkcionāliem traucējumiem, kas jau atrodas rindā, var mainīt pakalpojuma saņēmēja statusu atbilstoši šo noteikumu 5.1. un 5.2.apakšpunktam, iesniedzot pamatotu iesniegumu par statusa maiņu. Aģentūra personai saglabā reģistrācijas numuru rindā un pakalpojumu piešķir atbilstoši personas pieprasītajam statusam.

8. Persona ar funkcionāliem traucējumiem, kas jau atrodas rindā, pēc pakalpojuma saņemšanas prioritāri vai steidzamības kārtā, tiek svītrota no rindas.

9. Šo noteikumu 4.punktā minētā persona pakalpojumu atkārtoti var saņemt kā 14 dienu ilgu pakalpojuma kursu. Šo noteikumu 5.3.apkšpunktā minētā persona pakalpojumu atkārtoti var saņemt kā 21 dienu ilgu pakalpojuma kursu.

10. Politiski represētā persona pakalpojumu var saņemt reizi divos gados un sešos mēnešos, atkārtoti – ne agrāk kā divus gadus un sešus mēnešus pēc iepriekšējā pakalpojuma pabeigšanas.

11. Černobiļas atomelektrostacijas avārijas rezultātā cietusī persona pakalpojumu var saņemt reizi gadā, pakalpojumu atkārtoti – ne agrāk kā gadu pēc iepriekšējā pakalpojuma pabeigšanas.

12. Persona ar prognozējamo invaliditāti pakalpojumu var saņemt prioritāri vienu reizi komisijas noteiktajā prognozējamās invaliditātes termiņā. Atkārtoti pakalpojumu var saņemt, ja komisija atkārtoti ir noteikusi prognozējamās invaliditātes termiņu un atkārtoti ieteikusi pakalpojumu iekļaut individuālajā rehabilitācijas plānā.

13.Ja politiski represētā persona un Černobiļas atomelektrostacijas avārijas rezultātā cietusī persona, kas uzņemta rindā, saņem pakalpojumu prioritāri vai steidzamības kārtā kā persona ar funkcionāliem traucējumiem, pakalpojumu rindas kārtībā kā politiski represēta persona vai Černobiļas atomelektrostacijas avārijas rezultātā cietusī persona tā var saņemt ne agrāk kā gadu pēc prioritāri vai steidzamības kārtā saņemtā pakalpojuma pabeigšanas.

14. Šo noteikumu 4. punktā un 5.3. apakšpunktā minētās personas atkārtoti var pieteikties pakalpojuma saņemšanai ne ātrāk kā divus gadus pēc iepriekšējā pakalpojuma pabeigšanas, ja:

14.1. personas funkcionēšanas spējas ir samazinājušās vismaz par diviem punktiem pēc Bartela indeksaun;

14.2. persona dzīvesvietā ilgtermiņā ir izpildījusi individuālajā sociālās rehabilitācijas plānā noteiktos pakalpojuma sniedzēja, pašvaldības sociālā dienesta (turpmāk – sociālais dienests) un ģimenes (vispārējās prakses) ārsta ieteikumus funkcionēšanas spēju uzlabošanai un saglabāšanai, kā arī plānā ir iekļauta informācija par pakalpojuma atkārtotas saņemšanas mērķi.

15. Persona ar funkcionāliem traucējumiem var saņemt pakalpojumu steidzamības kārtā, ja funkcionālos traucējumus izraisījušās slimības pamatdiagnozes kods un apakšgrupas kods atbilstoši SSK-10 atbilst šo noteikumu 1.pielikumam, pieprasot pakalpojumus ne vēlāk kā sešu mēnešu laikā pēc:

15.1. valsts apmaksātas multiprofesionālas medicīniskās rehabilitācijas pabeigšanas stacionārā, kas saņemta ārstniecības iestādē kā veselības aprūpes turpinājums, ja ārstniecības iestāde izrakstā no stacionārā pacienta medicīniskās kartes (turpmāk – izraksts) ir rekomendējusi pakalpojumu saņemt steidzamības kārtā;

15.2. valsts apmaksātas medicīniskās rehabilitācijas mājās pakalpojuma pabeigšanas, ja fizikālās un rehabilitācijas medicīnas ārsts ir rekomendējis pakalpojumu saņemt steidzamības kārtā.

16. Pakalpojumu steidzamības kārtā persona var saņemt vienu reizi ar vienu un to pašu funkcionālo traucējumu izraisījušās slimības pamatdiagnozes kodu un apakšgrupas kodu atbilstoši SSK–10 (1.pielikums).

17. Personai ir pienākums līdzdarboties sociālās rehabilitācijas institūcijas, sociālā dienesta un ģimenes (vispārējās prakses) ārsta izstrādātā individuālā sociālās rehabilitācijas plāna īstenošanā dzīvesvietā, kā arī ievērot institūcijas noteikto pakalpojuma saņemšanas kārtību.

18. Aģentūra informē sociālos dienestus un ģimenes (vispārējās prakses) ārstus par pakalpojuma saņemšanas nosacījumiem un kārtību, sniedz tiem ieteikumus pakalpojuma saņemšanas procesa uzlabošanai. Pašvaldību sociālie dienesti informē attiecīgās pašvaldības iedzīvotājus un ģimenes (vispārējās prakses) ārstus par iespējām saņemt pakalpojumu, kā arī par pakalpojuma saņemšanas nosacījumiem un kārtību.

19. Ja pakalpojumu paredzēts saņemt bērnam ar funkcionāliem traucējumiem vai Černobiļas atomelektrostacijas avārijas rezultātā cietušam bērnam, persona iesniegumā par pakalpojuma pieprasīšanu norāda:

19.1. vai kopā ar bērnu, bērna aprūpei pakalpojuma saņemšanas laikā sociālās rehabilitācijas institūcijā, uzturēsies bērna likumiskais pārstāvis vai persona, kas bērnu aprūpē. Šādā gadījumā norāda bērna likumiskā pārstāvja vai personas, kas bērnu aprūpē, uzturēšanās finansēšanas avotu (personīgie līdzekļi vai norāda citu avotu);

19.2. vai bērna likumiskais pārstāvis ļauj bērnam uzturēties sociālās rehabilitācijas institūcijā un saņemt pakalpojumu vienam pašam.

20. Černobiļas atomelektrostacijas avārijas seku likvidēšanas dalībnieks pakalpojumu kopā ar bērnu, kam piešķirts cietušā statuss un kas ir viņa aprūpē, var saņemt ne agrāk kā dienā, kad abām minētajām personām ir pienākusi rinda pakalpojumu saņemšanai, ievērojot šajos noteikumos noteikto kārtību.

**II. Personas ar funkcionāliem traucējumiem un personas ar prognozējamo invaliditāti pieteikšanās pakalpojuma saņemšanai**

21. Personas ar funkcionāliem traucējumiem atbilstību pakalpojuma saņemšanai vērtē atbilstoši šo noteikumu 1., 2. un 3.pielikumā minētajiem kritērijiem.

22. Lai pieteiktos pakalpojuma saņemšanai, persona ar funkcionāliem traucējumiem, uzrādot personu apliecinošu dokumentu, sociālajā dienestā iesniedz iesniegumu par pakalpojuma piešķiršanu, aizpildītu Funkcionēšanas spēju pašnovērtējuma anketu (4.pielikums) un pievieno šo noteikumu 24. punktā minētos dokumentus.

23. Ja persona ar funkcionāliem traucējumiem pakalpojumu pieprasa atkārtoti, šo noteikumu 22. punktā minētajā iesniegumā papildus norāda, kādas darbības persona veikusi pēc pakalpojuma pabeigšanas, lai ilgtermiņā izpildītu individuālo sociālās rehabilitācija plānu savu funkcionēšanas spēju saglabāšanai un uzlabošanai dzīvesvietā, un mērķi pakalpojuma saņemšanai atkārtoti.

24. Persona ar funkcionāliem traucējumiem pēc darbspējīgā vecuma šo noteikumu 22. punktā minētajā iesniegumā papildus norāda, ka ir darba ņēmējs vai pašnodarbinātais.

25. Persona ar funkcionāliem traucējumiem šo noteikumu 22. punktā minētajam iesniegumam pievieno ģimenes (vispārējās prakses) ārsta izziņu, kurā norādīta šāda informācija:

25.1. funkcionālos traucējumus izraisījušās slimības precīzs pamatdiagnozes kods un apakšgrupas kods atbilstoši SSK-10 ([1.pielikums](http://likumi.lv/doc.php?id=190188#piel1)) un blakus diagnozes kods un apakšgrupas kods atbilstoši SSK-10;

25.2. medicīnisko kontrindikāciju esamība vai neesamība pakalpojuma saņemšanai;

25.3. ieteikums pakalpojuma saņemšanai sociālās rehabilitācijas institūcijā;

25.4. vai pakalpojums atbilstoši šo noteikumu 15.punktā minētajam nepieciešams steidzamības kārtā pēc medicīniskās rehabilitācijas kursa pabeigšanas;

25.5. vai pakalpojums prioritāri nepieciešams personai ar prognozējamu invaliditāti;

25.6. ka funkcionālie traucējumi radušies pēc ceļu satiksmes negadījuma, ja persona funkcionālos traucējumus izraisošu traumu guvusi ceļu satiksmes negadījumā;

25.7. par personas veiktajām darbībām ilgtermiņā tās funkcionēšanas spēju uzlabošanai un saglabāšanai dzīvesvietā, ja persona pakalpojumu pieprasa atkārtoti.

26. Ja persona ar funkcionāliem traucējumiem vēlas pakalpojumu saņemt steidzamības kārtā, papildus šo noteikumu 25.punktā minētajai izziņai persona pievieno šādus dokumentus:

26.1. ārstniecības iestādes izraksta kopiju par valsts apmaksātas medicīniskās rehabilitācijas pabeigšanu, kurā norādīts medicīniskās rehabilitācijas saņemšanas laiks, apjoms un ieteikums saņemt pakalpojumu steidzamības kārtā;

26.2. fizikālās un rehabilitācijas medicīnas ārsta izraksta kopiju par valsts apmaksātas medicīniskās rehabilitācijas pabeigšanu veselības aprūpes mājās pakalpojuma ietvaros, kurā norādīts medicīniskās rehabilitācijas saņemšanas laiks, apjoms un ieteikums saņemt pakalpojumu steidzamības kārtā;

27. Persona ar prognozējamu invaliditāti aģentūrā iesniedz iesniegumu par pakalpojuma piešķiršanu, šo noteikumu 25.punktā minēto ārsta izziņu un komisijas apstiprinātā personas individuālā rehabilitācijas plāna un atzinuma par prognozējamas invaliditātes statusa piešķiršanu kopiju.

28. Sociālais dienests 20 darbdienu laikā pēc šo noteikumu 22., 24. un 26. punktā minēto dokumentu saņemšanas:

28.1. pārbauda iesniegto dokumentu atbilstību šo noteikumu nosacījumiem;

28.2. dokumentu atbilstības gadījumā:

28.2.1. personas ar funkcionāliem traucējumiem klātbūtnē nosaka tās funkcionālo traucējumu smaguma pakāpi atbilstoši Bartela indeksam (2.pielikums). Jaunu vērtēšanu neveic, ja persona sociālajā dienestā atbilstoši Bartela indeksam ir novērtēta pēdējo sešu mēnešu laikā;

28.2.2. identificē sociālās funkcionēšanas problēmu un sociālās rehabilitācijas mērķi, izvērtējot nepieciešamību saņemt pakalpojumu sociālās rehabilitācijas institūcijā, vai iesaka pakalpojumus funkcionēšanas spēju uzlabošanai vai saglabāšanai saņemt dzīvesvietā;

28.2.3. sastāda personas ar funkcionāliem traucējumiem novērtējuma protokolu (3. pielikums), nepieciešamības gadījumā novērtēšanā iesaistot ģimenes (vispārējās prakses) ārstu vai funkcionālo speciālistu (ergoterapeitu vai fizioterapeitu);

28.2.4. nosūta aģentūrai:

28.2.4.1. šo noteikumu 22., 25. un 26.punktā un 28.2.3.apakšpunktā minētos dokumentus;

28.2.4.2. personas iesniegumu vai pašvaldības garantijas vēstuli par gatavību apmaksāt ar pavadošās personas uzturēšanos sociālās rehabilitācijas institūcijā saistītos izdevumus šo noteikumu 19. un 29.punktā noteiktajos gadījumos;

28.2.4.3. dokumentu par ilgtermiņā izpildītu personas individuālo sociālās rehabilitācijas plānu dzīvesvietā, ja persona ar funkcionāliem traucējumiem pakalpojumu pieprasa atkārtoti;

28.2.5. atsaka nosūtīt aģentūrai personas iesniegtos dokumentus, paziņojot iesniedzējam motivāciju, šādos gadījumos:

28.2.5.1. šo noteikumu 22.punktā minētais iesniegums un dokumenti un 24., 25.punktā minētie dokumenti neatbilst šo noteikumu nosacījumiem un kritērijiem;

28.2.5.2. nav iesniegti visi šajos noteikumos noteiktie dokumenti pakalpojuma saņemšanai;

28.2.5.3. ģimenes (vispārējās prakses) ārsta izrakstā pamatdiagnozes kods un apakšgrupas kods neatbilst šo noteikumu nosacījumiem un 1.pielikumā noteiktajiem kritērijiem;

28.2.5.4. personai ir medicīniskas kontrindikācijas pakalpojuma saņemšanai;

28.2.5.5. personas ar funkcionāliem traucējumiem funkcionālo traucējumu smaguma pakāpe neatbilst šo noteikumu 3.pielikumā minētajiem kritērijiem;

28.2.5.6. persona ar funkcionāliem traucējumiem atkārtoti pieprasa pakalpojumu, bet kopš pēdējā sociālā dienesta vērtējuma personas funkcionēšanas spējas nav samazinājušās, vai personas funkcionēšanas spējas ir iespējams uzlabot un saglabāt dzīvesvietā;

28.2.5.7. iesniegums atkārtota pakalpojuma saņemšanai iesniegts, neievērojot šajos noteikumos noteiktos termiņus.

29. Persona ar funkcionāliem traucējumiem pakalpojumu var saņemt tikai pavadošās personas klātbūtnē, kura nodrošina personas ar funkcionāliem traucējumiem aprūpi pakalpojuma saņemšanas laikā, ja:

29.1. personas funkcionālo traucējumu smaguma pakāpe atbilstoši Bartela indeksam (2.pielikums) ir novērtēta no 1 līdz 6 punktiem;

29.2. persona saņem pabalstu personai ar invaliditāti, kurai nepieciešama kopšana;

29.3. personai ir ierobežota rīcībspēja, kā rezultātā personu nepieciešams uzraudzīt un aprūpēt.

30. Pavadošai personai netiek piešķirts pakalpojums vienlaicīgi ar pavadāmo personu, ja pavadāmajai personai pastāv šo noteikumu un 29.punktā minētie nosacījumi.

31. Lai persona ar funkcionāliem traucējumiem pēc valsts apmaksātas medicīniskās rehabilitācijas pabeigšanas savlaicīgi varētu saņemt pakalpojumu steidzamības kārtā, ārstniecības iestāde aģentūrā iesniedz šādus dokumentus:

31.1. personas iesniegumu par pakalpojuma piešķiršanu steidzamības kārtā;

31.2. ārstējošā ārsta izrakstu, kurā iekļauta šo noteikumu 25.punktā minētā informācija, informācija par medicīniskās rehabilitācijas saņemšanas laiku, tās pabeigšanu un ieteikums saņemt pakalpojumu steidzamības kārtā;

31.3. šo noteikumu 26.1. vai 26.2.apakšpunktā minēto izrakstu;

31.4. ārstniecības iestādes aizpildītu personas ar funkcionāliem traucējumiem novērtējuma protokolu pakalpojuma saņemšanai (3.pielikums);

31.5. personas iesniegumu vai pašvaldības garantijas vēstuli par gatavību apmaksāt pavadošās personas uzturēšanās izdevumus sociālās rehabilitācijas institūcijā šo noteikumu 19. un 29.punktā noteiktajos gadījumos.

32. Gadījumā, ja personas dokumentus pakalpojuma piešķiršanai steidzamības kārtā iesniedz ārstniecības iestāde šo noteikumu 31.punktā noteiktajā kārtībā un personai medicīniskās rehabilitācijas kurss uz dokumentu noformēšanas brīdi vēl nav pabeigts,  izrakstu par medicīniskās rehabilitācijas pabeigšanu persona iesniedz aģentūrai,  ierodoties sociālās rehabilitācijas institūcijā pakalpojuma saņemšanai.

**III. Politiski represētas personas,** **Černobiļas atomelektrostacijas avārijas rezultātā cietušas personas pieteikšanās pakalpojuma saņemšanai**

33. Lai saņemtu pakalpojumu, politiski represētā persona vai Černobiļas atomelektrostacijas avārijas rezultātā cietusī persona sociālajā dienestā dzīvesvietā uzrāda personu apliecinošu dokumentu, politiski represētās personas apliecības, Černobiļas atomelektrostacijas avārijas seku likvidēšanas dalībnieka apliecību vai Černobiļas atomelektrostacijas avārijas rezultātā cietušās personas apliecību un iesniedz:

33.1. iesniegumu par pakalpojuma piešķiršanu, pievienojot tam politiski represētās personas apliecības, Černobiļas atomelektrostacijas avārijas seku likvidēšanas dalībnieka apliecības vai Černobiļas atomelektrostacijas avārijas rezultātā cietušās personas apliecības kopiju;

33.2. ģimenes (vispārējās prakses) ārsta izsniegtu izziņu par personas veselības stāvokli un medicīnisku kontrindikāciju neesību pakalpojuma saņemšanai.

34. Sociālais dienests 10 darbdienu laikā pēc šo noteikumu 33.punktā minēto dokumentu saņemšanas nosūta tos aģentūrai.

**IV. Lēmuma par pakalpojumu pieņemšana**

35. Aģentūra mēneša laikā pēc dokumentu saņemšanas no sociālā dienesta izvērtē tos, ja nepieciešams, izvērtēšanai sasaucot multiprofesionālu rehabilitācijas speciālistu konsīliju, un pieņem vienu no šādiem lēmumiem, nosūtot to personai un sociālajam dienestam informācijai:

35.1. par pakalpojuma piešķiršanu sociālās rehabilitācijas institūcijā;

35.2. par pakalpojuma piešķiršanu steidzamības kārtā sociālās rehabilitācijas institūcijā;

35.3. par personas uzņemšanu pakalpojuma saņēmēju rindā un pakalpojuma piešķiršanu ar nosacījumu, ka pienākot rindai personai vēl ir tiesības saņemt pakalpojumu;

35.4. par atteikumu piešķirt pakalpojumu.

36. Ja pakalpojumu pieprasa persona ar prognozējamo invaliditāti, aģentūra izvērtē pakalpojuma piešķiršanai iesniegtos dokumentus un piecu darbdienu laikā pēc dokumentu saņemšanas pieņem vienu no šādiem lēmumiem:

36.1. par pakalpojuma piešķiršanu sociālās rehabilitācijas institūcijā;

36.2. par atteikumu piešķirt pakalpojumu.

37. Ja persona ar prognozējamu invaliditāti nav iesniegusi visus nepieciešamos dokumentus vai tie neatbilst šo noteikumu nosacījumiem, aģentūra pieprasa dokumentu iesniedzējam nepieciešamos dokumentus un piecu darbdienu laikā pēc to saņemšanas pieņem vienu no šo noteikumu 36. punktā minētajiem lēmumiem.

38. Pienākot rindai, aģentūra atkārtoti izvērtē personas ar funkcionāliem traucējumiem atbilstību pakalpojuma saņemšanai un:

38.1. pārbauda, vai personai ar funkcionāliem traucējumiem pēc darbspējīgā vecuma ir darba ņēmēja vai pašnodarbinātā statuss;

38.2. izsniedz norīkojums par pakalpojuma piešķiršanu sociālās rehabilitācijas institūcijā;

38.3. pieņem lēmumu par atteikumu piešķirt pakalpojumu.

39. Aģentūra pieņem lēmumu par pakalpojuma saņemšanas laika pārcelšanu šādos gadījumos:

39.1. pakalpojuma saņemšanai noteiktajā laikā persona ārstējas stacionārā vai dienas stacionārā, ko apliecina ārstniecības iestādes izsniegts izraksts;

39.1.2. persona ārstējas mājās un pastāv kontrindikācijas pakalpojuma saņemšanai, ko apliecina ārstniecības personas izsniegts izraksts;

39.1.3. persona apgūst izglītības programmu, ko apliecina izglītības iestādes izsniegts dokuments, kuru persona ir iesniegusi aģentūrai ne vēlāk kā 14 dienas pirms lēmumā vai norīkojumā norādītā pakalpojuma saņemšanas laika;

39.1.4. sakarā ar persona laulātā, taisnās vai sānu līnijas radinieka, cita ģimenes locekļa vai pusmāsas vai pusbrāļa nāvi, ja tā iestājusies ne agrāk kā 14 dienas pirms paredzētā pakalpojuma saņemšanas laika, ko apliecina persona vai attiecīgā institūcija;

39.1.5. pavadošai personai iestājas šajā punktā minētie nosacījumi un pavadošo personu nevar aizstāt ar citu pavadošo personu, ievērojot šajos noteikumos pavadošajai personai noteiktos nosacījumus.

40. Lai pārceltu aģentūras norādīto pakalpojuma saņemšanas laiku, persona aģentūrai iesniedz iesniegumu par pakalpojuma pārcelšanu un dokumentus, kas apliecina šo noteikumu 39.punktā minētos apstākļus.

41. Pakalpojuma saņemšanas laiku aģentūra pārceļ vienu reizi. Pārceļot pakalpojumu saņemšanas laiku personai ar prognozējamu invaliditāti, pakalpojumu saņemšanas laiks nedrīkst pārsniegt termiņu, līdz kuram personai noteikts personas ar prognozējamu invaliditāti statuss.

42. Aģentūra pieņem lēmumu par uzsāktā pakalpojuma pārtraukšanu, saglabājot personai tiesības turpināt pakalpojuma saņemšanu ne vēlāk kā sešu mēnešu laikā no šajā punktā minētā lēmuma pieņemšanas dienas, šādos gadījumos:

42.1.sakarā ar personas veselības stāvokļa pasliktināšanos pakalpojuma saņemšanas laikā, ja sociālas rehabilitācijas institūcijas ārsts konstatē medicīniskas kontrindikācijas pakalpojuma saņemšanai un personai jāturpina ārstēšanās ārstniecības iestādē;

42.2.sakarā ar personas laulātā, taisnās vai sānu līnijas radinieka, cita ģimenes locekļa vai pusmāsas vai pusbrāļa nāvi, kas iestājusies pakalpojuma saņemšanas laikā, ko apliecina persona vai attiecīga institūcija;

42.3. pavadošai personai iestājas šajā punktā minētie nosacījumi un pavadošo personu nevar aizstāt ar citu pavadošo personu, ievērojot šajos noteikumos pavadošajai personai noteiktos nosacījumus.

43. Lai pārtrauktu uzsāktā pakalpojuma saņemšanu, persona aģentūrai iesniedz iesniegumu par pakalpojuma pārtraukšanu un šo noteikumu 42.punktā minētos dokumentus, izņemot šo noteikumu 42.1.apakšpunktā minētajā gadījumā.

44. Pārtrauktu pakalpojumu var atsākt ne vairāk kā vienu reizi.

45. Lai turpinātu pārtraukto pakalpojumu, persona vai tās likumiskais pārstāvis iesniedz aģentūrai iesniegumu par pārtrauktā pakalpojuma turpināšanu un ģimenes (vispārējās prakses) ārsta izziņu par personas veselības stāvokli un kontrindikāciju neesamību pakalpojumu turpināšanai.

46. Aģentūra pieņem lēmumu par personas svītrošanu no rindas vai atceļ lēmumu par pakalpojuma piešķiršanu, ja konstatē, ka pakalpojums piešķirts pamatojoties uz nepatiesi sniegtām ziņām.

47. Aģentūra pieņem lēmumu par uzsākta pakalpojuma izbeigšanu bez tiesībām to turpināt šādos gadījumos:

47.1. ja personai pakalpojums piešķirts, pamatojoties uz nepatiesi sniegtām ziņām;

47.2. persona vai tās likumiskais pārstāvis iesniedz iesniegumu par pakalpojuma saņemšanas izbeigšanu;

47.3. persona sociālās rehabilitācijas institūcijas telpās vai teritorijā lieto alkoholu vai citas apreibinošas vielas, atrodas alkohola vai citu apreibinošo vielu ietekmē, vai apdraud citu personu veselību un dzīvību, sistemātiski pārkāpj citus sociālās rehabilitācijas institūcijas iekšējās kārtības noteikumus pakalpojuma saņēmējiem;

47.4. persona tīši bojā sociālās rehabilitācijas institūcijas mantiskās vērtības;

47.5. persona nepilda sociālās rehabilitācijas institūcijas izstrādātajā individuālajā sociālās rehabilitācijas plānā personai noteiktos līdzdarbības pienākumus.

**V. Prasības sociālās rehabilitācijas institūcijai kā pakalpojuma sniedzējam**

48. Pakalpojumu sniedz sociālās rehabilitācijas institūcija, kas ir reģistrēta sociālo pakalpojumu sniedzēju reģistrā un atbilst vispārīgajām prasībām sociālo pakalpojumu sniedzējiem.

49. Sociālās rehabilitācijas institūcija sniedz pakalpojumu multiprofesionāla rehabilitācijas pakalpojuma veidā, nodrošinot pakalpojumu saturu un veidus atbilstoši mērķa grupas vajadzībām un pakalpojuma mērķim.

50. Sociālās rehabilitācijas institūcija nodrošina medicīnisko uzraudzību pakalpojuma saņemšanas laikā, ko īsteno sociālās rehabilitācijas institūcijas ārstniecības persona.

51. Pakalpojuma kursa noslēgumā sociālās rehabilitācijas institūcija:

51.1. izvērtē personas sociālās rehabilitācijas rezultātu un līdzdalību individuālā sociālās rehabilitācijas plāna īstenošanā;

51.2. novērtē personas funkcionēšanas izmaiņas;

51.3. izsniedz individuālo sociālās rehabilitācijas plānu personai, ģimenes (vispārējās prakses) ārstam un sociālajam dienestam, personas funkcionālo spēju uzlabošanai un saglabāšanai dzīvesvietā.

**VI. Noslēguma jautājums**

52. Atzīt par spēku zaudējušiem Ministru kabineta 2009. gada 31. marta noteikumus Nr. 279 “Noteikumi par kārtību, kādā personas saņem sociālās rehabilitācijas pakalpojumus sociālās rehabilitācijas institūcijās, un prasībām sociālās rehabilitācijas pakalpojumus sniedzējiem” (Latvijas Vēstnesis, 2009, 53. nr.; 2010, 128. nr.; 2011, 78. nr.; 2013, 128. nr.; 2018, 101. nr.).

Ministru prezidents                                                     A.K.Kariņš

Labklājības ministre                                                    R.Petraviča

12.04.2019., 9:17,

2895,

Pikše 67021634,

Ineta.Pikse@lm.gov.lv